Title: ประกาศคณะกรรมการข้อมูลข่าวสารของราชการ เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดู

_            _ประกาศคณะกรรมการข้อมูลข่าวสารของราชการ

_            _ประกาศคณะกรรมการข้อมูลข่าวสารของราชการ

เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการ
        ไว้ให้ประชาชนเข้าตรวจดู



ด้วยพระราชบัญญัติข้อมูลข่าวสารของราชการ พ.ศ. 2540 
มาตรา 9
กำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้
ประชาชนเข้าตรวจดูได้ ทั้งนี้
ตามหลักเกณฑ์และวิธีการที่คณะกรรมการข้อมูล
ข่าวสารของราชการกำหนด

อาศัยอำนาจตามความในมาตรา 9 แห่งพระราชบัญญัติดังกล่าว 
คณะกรรมการข้อมูลข่าวสารของราชการ
จึงกำหนดหลักเกณฑ์และวิธีการเกี่ยวกับ
การจัดให้มีข้อมูลข่าวสารของราชการไว้ให้ประชาชนเข้าตรวจดู
ดังต่อไปนี้
          ข้อ 1 
ให้หน่วยงานของรัฐจัดให้มีสถานที่สำหรับประชาชนสามารถ
ใช้ในการค้นหาและศึกษาข้อมูลข่าวสารของราชการตามมาตรา 9
แห่งพระราช
บัญญัติข้อมูลข่าวสารของราชการ พ.ศ. 2540 ได้สะดวกตามสมควร
ตามกำลัง
บุคลากรและงบประมาณที่มี
          ข้อ 2 
ให้หน่วยงานของรัฐจัดทำดรรชนีที่มีรายละเอียดเพียงพอ
สำหรับประชาชนสามารถค้นหาข้อมูลข่าวสารตามข้อ 1 ได้เอง
          ข้อ 3 
ให้หน่วยงานของรัฐจัดให้มีข้อมูลข่าวสารตามข้อ 1 ไว้
ให้ประชาชนสามารถตรวจดูเองได้โดยสะดวก

กรณีมีความจำเป็นในเรื่องสถานที่ จะแยกข้อมูลข่าวสารบางส่วน
ไปเก็บไว้ต่างหากหรือให้บริการ ณ สถานที่แห่งอื่นก็ได้
ทั้งนี้ โดยคำนึงถึงความ
สะดวกของประชาชนผู้ขอตรวจดูข้อมูลข่าวสารประกอบด้วย
          ข้อ 4  การให้ประชาชนเข้าตรวจดูข้อมูลข่าวสาร
หน่วยงาน
ของรัฐจะกำหนดระเบียบปฏิบัติ เพื่อรักษาความเป็นระเบียบเรียบร้อยหรือความ
ปลอดภัยก็ได้
โดยคำนึงถึงความสะดวกของประชาชนผู้ขอตรวจดูข้อมูลข่าวสาร
ด้วย
          ข้อ 5  การดำเนินการตามข้อ 1 ข้อ 2 และข้อ 3
ข้างต้น 
หน่วยงานของรัฐจะจัดข้อมูลข่าวสารไว้ที่ห้องสมุดของหน่วยงานอื่นหรือของเอกชน
ที่ตั้งอยู่บริเวณใกล้เคียงกับสถานที่ตั้งของหน่วยงานของรัฐนั้น
ซึ่งประชาชนทั่วไป
สามารถเข้าไปใช้บริการแทนก็ได้
          ข้อ 6 
หลักเกณฑ์และวิธีการนี้ให้ใช้บังคับตั้งแต่วันประกาศใน
ราชกิจจานุเบกษาเป็นต้นไป

ประกาศ ณ วันที่ 24 กุมภาพันธ์ พ.ศ. 2541

สุพัตรา มาศดิตถ์

รัฐมนตรีประจำสำนักนายกรัฐมนตรี

ประธานคณะกรรมการข้อมูลข่าวสารของราชการ